Svante Thuresson
Svante Thuresson (1937 m. vasario 7 d. Stokholme – 2021 m. gegužės 10 d.) – švedų džiazo muzikos atlikėjas. Savo muzikinę karjerą pradėjo kaip būgnininkas. 1963–1967 m. buvo vokalo grupės „Gals and Pals“ narys. 1966 m. „Eurovizijos“ dainų konkurse su dainininke Lill Lindfors atlikęs džiazo stiliaus dainą „Nygammal vals“, užėmė antrąją vietą. 2007 m. su Anne-Lie Rydé dalyvavo Melodifestivalen 2007, Švedijos „Eurovizijos“ atrankoje, tačiau duetas į finalą nepateko.